মালদ্বীপের রাষ্ট্রপতি নির্বাচন, ২০২৩
৯ সেপ্টেম্বর ২০২৩ তারিখ শনিবারে মালদ্বীপে রাষ্ট্রপতি নির্বাচন অনুষ্ঠিত হয়েছিল। ৩০ সেপ্টেম্বর দ্বিতীয় দফার ভোটগ্রহণ অনুষ্ঠিত হয়েছিল। মালদ্বীপের ডেমোক্রেটিক পার্টির প্রাথমিক নির্বাচনে গণ মজলিসের স্পিকার মোহাম্মদ নাশিদকে পরাজিত করার পর বর্তমান রাষ্ট্রপতি ইব্রাহিম মোহাম্মদ সোলিহ পুনঃনির্বাচন চাইছিলেন। পিপলস ন্যাশনাল কংগ্রেস প্রার্থী এবং মালের মেয়র মোহাম্মদ মুইজ্জু ইব্রাহিম মোহাম্মদ সোলিহকে পরাজিত করেন এবং ৫৪% ভোট নিয়ে মালদ্বীপের রাষ্ট্রপতি নির্বাচিত হন। এটি ছিল টানা চতুর্থ নির্বাচন যেখানে একজন মালদ্বীপের রাষ্ট্রপতি পুনঃনির্বাচনে জিততে ব্যর্থ হন। এই ধারায় সর্বশেষ ছিলেন মাউমুন আবদুল গাইয়ুম যিনি বিনা প্রতিদ্বন্দ্বিতায় ২০০৩ সালে নির্বাচন করেছিলেন।